Държавен вестник, бр. 66, 2003 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  66
Чл. 21. (1) При откриване на инфекциозно
заболяване болният се изолира незабавно в
медицинския център на съответния затвор или
поправителен дом и се изпраща на лечение в
държавно или общинско лечебно заведение със
специализиран транспорт, осигурен от дирек-
тора на съответното лечебно заведение към
Министерството на правосъдието.
(2) Организирането на противоепидемични
мероприятия за ликвидиране огнището на за-
разяване, обработката, карантината и наблю-
дението на контактните се ръководи от дирек-
тора на съответното лечебно заведение към
Министерството на правосъдието.
(3) За появата на инфекциозно заболяване
се уведомяват незабавно сектор “Медицински”
към ГДИН и съответната хигиенно-епидемио-
логична инспекция.
Чл. 22. За хронично болните, нуждаещи се
от продължително лечение в държавно или в
общинско лечебно заведение, или за заболява-
ния, които налагат лечение, комбинирано със
санаториално лечение, се прави предложение
за прекъсване изпълнението на наказанието или
за замяна на мярката за неотклонение задър-
жане под стража при условия и по ред, опреде-
лени от ГДИН.
Чл. 23. (1) Организацията на дейността и
вътрешният ред на лечебните заведения към
Министерството на правосъдието се определят
с правилници, утвърдени от главния директор
на ГДИН.
(2) Санитарно-противоепидемичната дей-
ност в лечебните заведения се осъществява при
условия и по ред, определени от главния дирек-
тор на ГДИН.
Раздел III
Персонал в лечебните заведения към Мини-
стерството на правосъдието
Чл. 24. Щатната структура на лечебните за-
ведения към Министерството на правосъдието
се утвърждава от министъра на правосъдието
съгласувано с главния директор на ГДИН.
Чл. 25. (1) В лечебните заведения се назна-
чават лица с подходящо медицинско образова-
ние, които отговарят на изискванията на Зако-
на за изпълнение на наказанията и Закона за
Министерството на вътрешните работи.
(2) Лицата, които се назначават в лечебните
заведения, трябва да са физически и психологи-
чески пригодни за работа в местата за лишава-
не от свобода.
(3) Медицинският персонал в лечебните за-
ведения преминава обучение за начална подго-
товка по затворно дело.
Заключителна разпоредба
Параграф единствен. Правилникът се при-
ема на основание чл. 35, ал. 3, т. 2 от Закона за
лечебните заведения.
44211
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
НАРЕДБА № 12
от 16 юли 2003 г.
за утвърждаване на медицински стандарт
“Нуклеарна медицина”
Член  единствен.  (1)  С тази наредба се ут-
върждава медицински стандарт “Нуклеарна
медицина” съгласно приложението.
(2) Дейността по нуклеарна медицина се
осъществява при спазване на  стандарта по ал. 1
и се изпълнява от всички лечебни заведения, в
които се осъществява дейност по нуклеарна
медицина.
Заключителна  разпоредба
Параграф  единствен.  Тази наредба се изда-
ва на основание чл. 6, ал. 1 от Закона за лечеб-
ните заведения.
Министър: Б. Финков
Приложение
към член единствен
Медицински стандарт по нуклеарна медицина
I. Определение
Нуклеарната медицина е основна медицинска  спе-
циалност и научна дисциплина, която използва за диаг-
ностична и лечебна дейност открити радиоактивни
източници.
По натрупването на радионуклидите в различните
органи на човешкото тяло може да се определят  фор-
мата, размерът, местоположението им и наличието на
пространствозаемащи процеси в тях.
По скоростта на  постъпване или напускане на радио-
нуклида се определя функционалното им състояние.
Тези методи представляват ин виво нуклеарно-ме-
дицинската диагностика.
Чрез ин витро нуклеарно-диагностичните  методи
се измерват биологично активни съставки с голяма
чувствителност и репродуктивност.
Метаболизирането на някои радионуклиди довеж-
да до избирателното им натрупване в патологичното
огнище и реализиране на лечебен ефект, което се из-
ползва за метаболитно лечение.
Специалността “нуклеарна медицина” е основна
медицинска клинична специалност от 1992 г. Нуклеар-
ната медицина е специалност с интердисциплинарен
характер, взаимодействаща с всички останали меди-
цински специалности.
Уникалността  на някои от методите на нуклеарната
медицина  и широкият контингент от обслужвани болни
определят  специфични особености на общите правила
при нейната дейност, представени в този стандарт.
II. Цели на стандарта
1. Медицинският стандарт по нуклеарна медицина
се въвежда с цел осигуряване  прецизното изпълнение
на  дейността по нуклеарна медицина, съобразено със
съвременното развитие на медицинските технологии в
тази област и наличието на съответните ресурси.
2. Стандартът регламентира участието на медицин-
ския и немедицинския персонал  от звената по нуклеар-
на медицина в провеждане на изследванията, поставя-
нето на диагнозата, избора на лечението, провеждане-
то му и проследяване на ефекта от лечението.